Christopher Blom (1870–1909)

Christopher Blom (1870–1909) var en norsk overrettssakfører i Skien. Han ble cand.jur. i 1895 og overtok samme år etter faren Bratsberg gård, som han delte opp og solgte som bruk, parseller og tomter. Han startet også Bratsberg teglverk, med en produksjon på to millioner mursten i året. Han fungerte en periode også som amtmann i Bratsberg. De siste årene drev han sakførerforretning i Skien. Han stiftet Skiens Musikforening og var selv en dyktig amatørfiolinist.

Han var sønn av godseier Didrik Cappelen Blom (1834–1894), og ble gift 9. september 1905 med Louise Johanne Margrethe Høyer (1885–1970), datter av skipsreder Nils P. Høyer og Christiane Sophie Hielm. De var foreldre til Sofie Kristiane Blom (f. 1906).

Litteratur
Einar Østvedt, Skiens historie: Fra 1870 til ca. 1925, Skien kommune, i kommisjon hos Erik St. Nilssen, 1959, s. 466

Kategori:Norske advokater